Mainland (Orkadoj)

Mainland, tute ĝuste The Mainland Orkney, estas kun 492 kvadrataj kilometroj la plej granda insulo de la Orkadoj, kiuj apartenas al Skotlando. La insulo estas 40 km longa kaj maksimume 26 km larĝa, ĉe la istmo de Kirkwall; ĝi nur larĝas 2,5 km. Nun loĝas ĉ. 15.330 homoj. La plej alta monteto estas Ward Hill kun alteco de 269 m. La nomo venas de la malnovnordlanda meginlant, la granda insulo. Dum la tempo de la vikingoj la insulo nomiĝis Hrossey (ĉevalinsulo). La hodiaŭ kelkfoje aperinta nomo Pomona neniam estis la nomo de la insulo. Ĝi estas malŝatata de la insulanoj. Ĝi aperis sur nederlandaj marmapoj de la 16a kaj 17a jarcentoj kaj venis de samnoma trinkejo ŝatata de la nederlandaj fiŝistoj. Ĝis hodiaŭ ekzistas Pomona Inn, la trinkejo de la komunumo Finstown. Kirkwall estas kun 7500 loĝantoj la plej granda loko sur la insulo kaj la administra centro de la Orkadoj. De ĉi tie iras pramoj al la nordaj insuloj de la arkipelago. En la proksimeco situas la flughaveno kun internaciaj kaj naciaj flugrilatoj al Aberdeen, Edinburgo, Glasgovo, Inverness, al la Ŝetlandoj kaj al la nordaj najbaraj insuloj. De la kun 2160 loĝantoj dua plej granda urbo de la Orkadoj, nome la havenurbo Stromness, iras pramoj al Scrabster kaj Hoy. Mainland estas ekde la Dua mondmilito per la Churchill Barriers ligita al la sudorientaj insuloj Burray kaj South Ronaldsay, de kie ekzistas plia pramo al John o’ Groats en Caithness (Skotlando). Mainland konsistas topografie kaj geomorfologie en tri partoj: orienta Mainland (oriente de la istmo de Kirkwall) okcidenta Mainland (ĝis la mallarĝeco inter Finstown kaj la grandaj “Loch”) okcidenta Mainland (la cetera parto de la insulo en la nordo) De la 21 komunumoj (parishes) sur la Orkadoj estas 13 sur la ĉefa insulo Mainland: Birsay Deerness Evie Harray Holm Orphir Rendall Sandwick Stennes Stromness St. Ola Tankerness La ekonomia bazo de la insulanoj estas ĉefe bovtenado kaj fiŝkaptado, speciale la kaptado de la omaro. Intertempe servado kaj turismo havas grandan signifon. En la oriento de la orienta Mainland situas la duoninsulo Deerness. Ĉi tie situas Skaill, kiu havas longan historion ĝis la ŝtonepoko. La nomo originas de la edukpatro de Thorfinns la potenca, kiu nomiĝis Thorkel. Li havis ĉi tie grandan bienon (nomata en la norna lingvo "Bu"). Vidindaĵoj St.-Magnus-Katedralo en Kirkwall Brough of Birsay kaj la grafa palaco Brough of Deerness Cuween Hill Cairn kaj Wideford Hill Cairn agrikultura muzeo en Corrigal kaj Kirbuster kun orkadaj longdomoj Grain kaj Rennibister subteretaĝoj Broch de Gurness horizontala akvomuelilo (Click Mill) Knowes o’ Trotty kampo de montettomboj Maes Howe (ŝtonepokaj koridortomboj kun vikingaj grataĵoj) Orphir ruino de rondpreĝejo de Orphir kaj Orknada sagao-centro (vikinga setlejo) pasaĝtomboj (Unstan), tipo Stalled cairn kaj Quanterness ringo de Brodgar Ring of Bookan kaj Stones of Stenness (ŝtoncirkloj); proksime unuopaj menhiroj (Odin Stone) kaj Barnhouse (junŝtonepoka vilaĝo) fokulokolonioj okcidente de Stromness Skara Brae (junŝtonepoka setlejo) ViskioWhisky-destilejo en Highland Park kaj Scapa Vidindaj ankaŭ estas la trans Churchill Barriers atingeblaj insuloj Italian Chapel aŭ Lambs Holm kaj “stalled Cairn”. Referencoj Eksteraj ligiloj Lage von Mainland Arkivigite je 2017-05-14 per la retarkivo Wayback Machine orkneyjar.com